Artūrs Priednieks-Kavara
Artūrs Priednieks-Kavara (dzimis Artūrs Vilhelms Priednieks 1901. gada 29. jūnijā, miris 1979. gada 9. aprīlī) bija latviešu operdziedātājs tenors. Lielu daļu savas radošās karjeras A. Priednieks pavadīja citās valstīs, uzstājoties ar pseidonīmu Kavara (Cavara), kas atvasināts no itāļu komponista Džakomo Pučīni operas “Toska” galvenā varoņa Mario Kavaradosi vārda.